Θυρέα Έβρου

Η Θυρέα (πρώην Καπουτζί ή Καπουτζίκιοϊ) είναι οικισμός της δημοτικής κοινότητας Ελληνοχωρίου του δήμου Διδυμοτείχου στον νομό Έβρου. Σύμφωνα με τα στοιχεία της απογραφής του 2021, ο πληθυσμός της ανέρχεται στους 103 μόνιμους κατοίκους.«ΦΕΚ αποτελεσμάτων ΜΟΝΙΜΟΥ πληθυσμού 2021», σελ. 21597 (σελ. 15 του pdf)

 Γενικά και ιστορικά στοιχεία 
Ο οικισμός είναι κτισμένος σε υψόμετρο 60 μέτρωνΜιχαήλ Σταματελάτος, Φωτεινή Βάμβα-Σταματελάτου, Γεωγραφικό Λεξικό της Ελλάδας, ΤΑ ΝΕΑ, 2012, Α΄ τόμος, σελ. 267. και συνδέεται οδικώς με τις πόλεις του Διδυμοτείχου και της Ορεστιάδας μέσω επαρχιακού δικτύου. Ανάμεσα στη Θυρέα και το γειτονικό Ασημένιο έχει βρεθεί ταφικός τύμβος ύψους 10 μέτρων και διαμέτρου 47,5 μέτρων. Στον ίδιο χώρο έχουν βρεθεί και αντικείμενα της προϊστορικής περιόδου.

Επί τουρκοκρατίας έφερε την ονομασία Καπουτζί ή Καπουτζίκιοϊ και το 1907, σύμφωνα με έκθεση του εκπαιδευτικού Δημητρίου Σάρρου, είχε ελληνικό πληθυσμό που ανερχόταν στους 530 κατοίκους διαθέτοντας παράλληλα γραμματοδιδασκαλείο. Σύμφωνα με στατιστική που συντάχτηκε το 1919, στον οικισμό κατοικούσαν 262 ΈλληνεςΣάββας Σαββίδης, Ο Φιλάρετος Βαφείδης. Βίος και έργο, Διδακτορική Διατριβή, Αριστοτέλειο Πανεπιστήμιο Θεσσαλονίκης, 2012, σελ. 117 - 124.. 

Διοικητικά, η Θυρέα μετά την ενσωμάτωσή της στο ελληνικό κράτος το 1920 υπάχθηκε στην επαρχία Διδυμοτείχου ως οικισμός της κοινότητας Ελληνοχωρίου, ενώ από το 1997 υπάγεται στον δήμο Διδυμοτείχου.

Απογραφές πληθυσμού
Απογραφή192819401951196119711981199120012011Πληθυσμός342568489563471372300213160

 Παραπομπές 

Κατηγορία:Δήμος Διδυμοτείχου
Κατηγορία:Χωριά της περιφερειακής ενότητας Έβρου